Document ID: 32002R0169

Uredba Komisije (ES) št. 169/2002
z dne 30. januarja 2002
o spremembi Uredbe (ES) št. 2342/1999 o določitvi podrobnih pravil za uporabo Uredbe Sveta (ES) št. 1254/1999 o skupni ureditvi trga za goveje in telečje meso v zvezi s programi premij
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1452/2001 z dne 28. junija 2001 o uvedbi posebnih ukrepov za nekatere kmetijske proizvode za francoske čezmorske departmaje in o spremembi Direktive 72/462/EGS ter razveljavitvi uredb (EGS) št. 525/77 in (EGS) št. 3763/91 (Poseidom) [1], in zlasti člena 9(4) Uredbe,
ob upoštevanju Uredbe Sveta (ES) št. 1453/2001 z dne 28. junija 2001 o uvedbi ukrepov za nekatere kmetijske proizvode za Azore in Madeiro in o razveljavitvi Uredbe (EGS) št. 1600/92 (Poseican) [2], in zlasti člena 13(6) in člena 22(6) Uredbe,
ob upoštevanju Uredbe Sveta (ES) št. 1454/2001 z dne 28. junija 2001 o uvedbi posebnih ukrepov za nekatere kmetijske proizvode za Kanarske otoke in o razveljavitvi Uredbe (EGS) št. 1601/92 (Poseican) [3], in zlasti člena 5(6) Uredbe,
ob upoštevanju naslednjega:
(1) Uredbe (ES) št. 1452/2001, (ES) 1453/2001 in (ES) 1454/2001 določajo posebne ukrepe za pomoč živinoreji v francoskih čezmorskih departmajih, Azorih in Madeiri, oziroma Kanarskih otokih. Podrobna pravila o uporabi, ki jih je treba določiti, bi morala predpisovati, še posebno pri klavnih premijah za zamrzovanje znotraj zgornje meje, določene v členu 38(1) Uredbe Komisije (ES) št. 2342/1999 [4], kakor je bila nazadnje spremenjena z Uredbo (ES) št. 2088/2001 [5], število živali, za katere je bila za leto 2000 dodeljena klavna premija.
(2) Priloga III k Uredbi (ES) št. 2342/1999 predvideva nacionalne zgornje meje za klavno premijo. Zgornje meje ne smejo ogrožati uvajanja posebnih omejitev, ki jih določajo uredbe (ES) št. 1452/2001, (ES) št. 1453/2001 in (ES) 1454/2001. Zgornje meje za Francijo, Portugalsko in Španijo bi tako morale vključevati podmeje, ki temeljijo na številu premij, plačanih v referenčnem letu proizvajalcem v čezmorskih departmajih, na Azorih, Madeiri in Kanarskih otokih, in so namenjeni samo proizvajalcem v teh regijah; preostalo število primernih živali do posebnih omejitev, ki so uvedene z zgoraj navedeno uredbo za klavno premijo v teh regijah, je treba dodati k tistim iz Priloge III k Uredbi (ES) št. 2342/1999.
(3) Zadevne države članice so Komisijo uradno obvestile o številu živali, za katere je bila za leto 2000 odobrena klavna premija v čezmorskih departmajih (3727), na Madeiri (1678), na Azorih (10318) in na Kanarskih otokih (1696).
(4) Da se uredbe (ES) št. 1452/2001, (ES) št. 1453/2001 in (ES) 1454/2001 lahko takoj uporabijo, mora ta uredba začeti veljati čimprej.
(5) Za zagotovitev skladnosti z začetkom obdobja za zahtevke iz programa premij, ki je uveden z Uredbo Sveta (ES) št. 1254/1999 [6], kakor je bila nazadnje spremenjena z Uredbo Komisije (ES) št. 2345/2001 [7], za leto 2002, se mora ta uredba uporabljati od 1. januarja 2002.
(6) Ukrepi, predvideni s to uredbo, so skladni z mnenjem Upravljalnega odbora za goveje in telečje meso -
SPREJELA NASLEDNJO UREDBO:
Člen 1
Priloga III k Uredbi (ES) št. 2342/1999 se nadomesti s Prilogo k tej uredbi.
Člen 2
Ta uredba začne veljati z dnem objave v Uradnem listu Evropskih skupnosti.
Uporablja se od 1. januarja 2002.
Ta uredba je v celoti zavezujoča in se neposredno uporablja v vseh državah članicah.
V Bruslju, 30. januarja 2002

Labels: 17
6